หน่วยปฏิบัติการฝนหลวงที่กระจายอยู่ทุกภูมิภาค ปฏิบัติการฝนหลวง ส่งผลทำให้เกิดฝนตกในหลายพื้นที่ ช่วยเติมน้ำเขื่อนและเพิ่มความชุ่มชื้นได้เป็นอย่างดี
หน่วยปฏิบัติการฝนหลวงที่กระจายอยู่ทุกภูมิภาค ปฏิบัติการฝนหลวง ส่งผลทำให้เกิดฝนตกในหลายพื้นที่ ช่วยเติมน้ำเขื่อนและเพิ่มความชุ่มชื้นได้เป็นอย่างดีนายสุรสีห์ กิตติมณฑล อธิบดีกรมฝนหลวงและการบินเกษตร กล่าวถึงผลปฏิบัติการฝนหลวงเมื่อวานนี้ (วันที่ 1 พฤษภาคม 2563) ว่า หน่วยปฏิบัติการฝนหลวงภาคเหนือ ภาคกลาง ภาคตะวันออกเฉียงเหนือ และภาคใต้ ได้ทำการบินปฏิบัติการฝนหลวง ทำให้มีฝนตกเล็กน้อยถึงปานกลางบริเวณพื้นที่การเกษตร อาทิ จังหวัดเชียงใหม่ เชียงราย ลำปาง และพื้นที่ลุ่มรับน้ำเขื่อนแม่งัดสมบูรณ์ชล จังหวัดเชียงใหม่ เขื่อนกิ่วคอหมา จังหวัดลำปาง อ่างเก็บน้ำดอยงู จังหวัดเชียงราย กำแพงเพชร ตาก และจังหวัดเพชรบูรณ์ พื้นที่ลุ่มรับน้ำอ่างเก็บน้ำห้วยป่าแดง อ่างเก็บน้ำห้วยป่าเลา จังหวัดเพชรบูรณ์ และทำให้มีฝนตกเล็กน้อยถึงปานกลางบริเวณพื้นที่การเกษตร จังหวัดเพชรบูรณ์ พื้นที่ลุ่มรับน้ำเขื่อนจุฬาภรณ์ จังหวัดชัยภูมิ อ่างเก็บน้ำห้วยป่าแดง อ่างเก็บน้ำห้วยป่าเลา จังหวัดเพชรบูรณ์ พื้นที่การเกษตร จังหวัดลพบุรี อ่างทองสิงห์บุรี นครสวรรค์ พระนครศรีอยุธยาและพื้นที่ลุ่มรับเขื่อนป่าสักชลสิทธิ์ อ่างเก็บน้ำห้วยโป่ง อ่างเก็บน้ำห้วยส้ม อ่างเก็บน้ำห้วยใหญ่ จังหวัดลพบุรี อ่างเก็บน้ำมวกเหล็ก อ่างเก็บน้ำห้วยหินขาว จจังหวัดสระบุรี อ่างเก็บน้ำคลองโพธิ์ จังหวัดนครสวรรค์ พื้นที่ลุ่มรับน้ำเขื่อนศรีนครินทร์ อ่างเก็บน้ำห้วยเทียน จังหวัดกาญจนบุรี อ่างเก็บน้ำกระเสียว จังหวัดสุพรรณบุรีนอกจากนี้ หน่วยปฏิบัติการฝนหลวงจังหวัดขอนแก่น บินปฏิบัติการฝนหลวง ทำให้มีฝนตกเล็กน้อยถึงปานกลางบริเวณพื้นที่การเกษตร จ.ชัยภูมิ พื้นที่ลุ่มรับเขื่อนอุบลรัตน์ จังหวัดขอนแก่น หน่วยปฏิบัติการฝนหลวงจังหวัดอุดรธานี บินปฏิบัติการฝนหลวง ทำให้มีฝนตกเล็กน้อยบริเวณพื้นที่การเกษตร จังหวัดหนองบัวลำภู หน่วยปฏิบัติการฝนหลวงจังหวัดนครราชสีมา บินปฏิบัติการฝนหลวง ทำให้มีฝนตกเล็กน้อยบริเวณพื้นที่การเกษตร และพื้นที่ลุ่มรับน้ำเขื่อนลำตะคอง เขื่อนลำพระเพลิง จังหวัดนครราชสีมา ขณะที่หน่วยปฏิบัติการฝนหลวงจังหวัดสุราษฎร์ธานี บินปฏิบัติการฝนหลวง ทำให้มีฝนตกเล็กน้อยถึงปานกลางบริเวณพื้นที่การเกษตร จังหวัดกระบี่ ตลอดจนพื้นที่เสี่ยงต่อการขาดแคลนน้ำอุปโภคบริโภคอ่างเก็บน้ำบางวาด อ่างเก็บน้ำบางเหนียวดำ อ่างเก็บน้ำคลองกระทะ จังหวัดภูเก็ต